21. 6. 97 De Europæiske Fællesskabers Tidende Nr. L 164/3 RÅDETS FORORDNING (EF) Nr. 1131/97 af 17. juni 1997 om ændring af forordning (EF) nr. 391/97 om fastsættelse for 1997 af visse foran- staltninger til bevarelse og forvaltning af fiskeressourcerne, som finder anven- delse på fartøjer, der fører norsk flag RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur('), særlig artikel 8, stk. 4, under henvisning til forslag fra Kommissionen, og ud fra følgende betragtninger: Ved forordning (EF) nr. 391/97 (?) er der for 1997 fastsat visse foranstaltninger til bevarelse og forvaltning af fiske- ressourcerne, som finder anvendelse på fartøjer, der fører norsk flag; Fællesskabet, Færøerne, Island, Norge og Den Russiske Føderation har ført konsultationer, som den 14. december 1996 førte til en anbefaling til de respektive myndigheder om at indgå et arrangement om forvaltning og fordeling af norsk forårsgydende sild (atlantisk-skandinavisk sild) i 1997; i henhold til dette arrangement er der siden mellem Fællesskabet og Norge blevet aftalt yderligere et arrange- ment om gensidig adgang, i henhold til hvilket Norge kan fange 10000 tons af sin andel i Fællesskabets fiske- farvande nord for 62” N; Fællesskabet og Norge har ført yderligere konsultationer vedrørende forvaltningen af dette fiskeri, navnlig licensbe- tingelserne; det er nødvendigt at gennemføre disse arrangementer for så vidt angår adgang for fartøjer, der fører norsk flag, til Fællesskabets fiskefarvande og at ændre forordning (EF) nr. 391/97 i overensstemmelse hermed — UDSTEDT FØLGENDE FORORDNING: Artikel 1 Forordning (EF) nr. 391/97 ændres således: 1) I artikel 1, stk. 1, tilføjes følgende afsnit: »Uanset første afsnit udsteder Kommissionen på Fællesskabets vegne ti licenser og særlige fiskeritilla- delser, der er gyldige på en hvilken som helst dag, for fartøjer, der fisker efter sild i ICES-afsnit II a (nord for 62” N)«. 2) Tabellen i bilaget til nærværende forordning indsættes i bilag I. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 17. juni 1997. () EFT nr. L 389 af 31. 12. 1992, s. 1. Forordningen er ændret ved tiltrædelsesakten af 1994. () EFT nr. L 66 af 6. 3. 1997, s. 49. På Rådets vegne A. JORRITSMA-LEBBINK Formand